
ANUNŢ

Publicat în data de: 11 noiembrie 2026
În temeiul prevederilor art. 554 alin. (7) din OUG nr. 57/2019 privind Codul administrativ, a prevederilor HG nr. 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară, coroborate cu prevederile HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:

Comuna Tulca, cu sediul în localitatea Tulca nr. 231, 
organizează concurs de ocupare a unei funcții contractuale vacante pe
 perioadă determinată de mediator școlar  în cadrul Serviciului de Asistență Comunitară
Concursul se organizează la sediul uat Comuna Tulca, astfel:
     - proba scrisă:  27 noiembrie 2026, ora 10.00 – pentru funcţia contractuală vacantă de mediator școlar, pe perioadă determinată, pe perioada timplementării proiectului „ Furnizare de servicii integrate în comunităţile rurale –facilitarea accesului persoanelor vulnerabile la servicii de bază eficiente şi de calitate” PIDS/586/PO4/339395;
     – interviul:  într-un termen de maximum 4 zile lucrătoare de la data susţinerii probei scrise
Documentele solicitate candidaţilor pentru întocmirea dosarului de concurs

În vederea înscrierii  la concurs, candidaţii vor prezenta un dosar de concurs care va conţine următoarele documente:         
a) formular de înscriere la concurs;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) cazierul judiciar sau, după caz, extrasul de pe cazierul judiciar. 

 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b)-e), precum şi copia certificatului de încadrare într-un grad de handicap dacă este cazul, se prezintă însoţite de documentele originale, care se certifică cu menţiunea „conform cu originalul“.

Documentul prevăzut la lit. f) (cazierul judiciar sau, după caz, extrasul de pe cazierul judiciar) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul cazierului judiciar sau, după caz, extrasul de pe cazierul judiciar, anterior datei de susţinere a probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea publică organizatoare a concursului, potrivit legii.
În vederea participării  la concurs, candidaţii depun dosarul de concurs în termen de 5 zile lucrătoare de la data afişării anunţului, respectiv până la data de 17.11.2026, ora 15,00 la doamna Ramona Diana BLIDE, consilier, secretar al comisiei de concurs.
Condiţii specifice: 


Mediator școlar - Serviciul de Asistență Comunitară, Cod COR 235911 (post pe durată determinată)

- studii universitare de licenţă absolvite cu diplomă de licenţă sau echivalentă;

- curs de formare profesională cu specializarea de mediator şcolar, recunoscut de Ministerul Educaţiei și Cercetării;


- vechime în specialitatea studiilor necesare exercitării funcţiei contractuale minim 5 ani.

Condiţii  necesare ocupării unui post de natură contractuală:  

Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

  a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

  b) cunoaşte limba română, scris şi vorbit;

  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

  d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

  f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

  h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Tipul probelor  de concurs
– proba scrisă:  27 noiembrie 2026, ora 10.00;
– interviul:  într-un termen de maximum 4 zile lucrătoare de la data susţinerii probei scrise.
    
Concursul se organizează la sediul Uat Comuna Tulca, județul Bihor, loc. Tulca nr. 231.
Concursul va cuprinde proba scrisă şi proba interviu.
Bibliografie și tematică - Mediator școlar:
1) Sarău, Gheorghe, și Elena Radu. ”Ghidul mediatorului școlar (pentru comunități cu rromi)”. Editura Vanemonde, 2011; 

2) Rotaru, Adriana Maria, Oliver Peyroux, și Mihai Gruia. ”Ghidul mediatorului școlar în România”. Editura Reprograph, 2012; 
3) ”Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006; 

4) Legea învăţământului preuniversitar nr. 198/2023, cu modificările şi completările ulterioare; 

5) Legea nr. 272 din 21 iunie 2004(**republicată**) privind protecția și promovarea drepturilor copilului; 

6) OME.nr.7701/2024 privind aprobarea Metodologiei pentru monitorizarea, evaluarea, identificarea, prevenirea şi combaterea segregarii şcolare în învăţământul preuniversitar; 

7) OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare; 

8) Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei.
Calendarul de desfăşurare a concursului 

- 11.11.2026 - constituire comisie de concurs și comisie de soluționare a contestațiilor;
- 11.11.2026 – 17.11.2026 - candidaţii depun dosarul de concurs în termen de 5 zile lucrătoare de la publicarea anunțului, termenul limită pentru depunerea dosarelor: 17.11.2026, ora 15.00;

- 18.11.2026 – evaluarea dosarelor primite, verificarea eligibilității dosarelor depuse de catre candidați, comisia de concurs are obligaţia de a selecta dosarele de concurs pe baza îndeplinirii condiţiilor de participare şi de a consemna în borderoul individual rezultatul selecţiei;

- 19.11.2026 – depunere eventuale contestații selecție dosare;

- 27.11.2026, ora. 10.00 proba scrisă;

- 02.12.2026 – depunere eventuale contestații proba scrisă;

- interviul: într-un termen de maximum 4 zile lucrătoare de la data susţinerii probei scrise;

            - în termen de o zi lucrătoare de la data susţinerii interviului depunere eventuale contestații interviu
Concursul constă în 3 etape succesive, după cum urmează:

a) selecţia dosarelor de înscriere  

· pe baza îndeplinirii condiţiilor de participare, selecţia dosarelor se va realiza în termen de maximum două zile lucrătoare de la data expirării termenului de depunere a dosarelor.
· rezultatele selectării dosarelor de înscriere se afişează de către secretarul comisiei de concurs, cum menţiunea “admis”  sau „respins”,  însoţite, după caz, de motivul respingerii, la sediul autorităţii publice, precum şi pe pagina de internet a autorităţii publice, în termen de o zi lucrătoare de la expirarea termenului de realizare a secţiei.
b) proba scrisă  pentru funcţiile contractuale de execuție de mediator școlar în cadrul Serviciului de Asistență Comunitară va avea loc în data de 27 noiembrie 2026, ora 10.00
      La proba scrisă vor participa doar candidaţii care au fost declaraţi admişi  la etapa precedentă, respectiv la selecția dosarelor de concurs.

Sunt declaraţi admişi la proba scrisă candidaţii care au obţinut minimum 50 de puncte.
c) interviul va avea loc într-un termen de maximum 4 zile lucrătoare de la data susţinerii probei scrise
La proba interviu vor participa  doar candidaţii care au fost declaraţi admişi  la proba scrisă.

Sunt declaraţi admişi  la interviu candidaţii  care au obţinut minimum 50 de  puncte.

Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii «admis» sau «respins», prin afişare la sediul autorităţii publice organizatoare a concursului, precum şi pe pagina de internet a autorităţii publice, în termen de maximum o zi lucrătoare de la data finalizării probei. Punctajul final se calculează ca medie aritmetică a punctajelor obţinute la proba scrisă şi interviu.

Se consideră admis la concursul pentru ocuparea unui post vacant, candidatul care a  obţinut cel mai mare punctaj, cu condiţia ca acesta să fi obţinut punctajul minim necesar.


După afişarea rezultatelor obţinute la selecţia dosarelor, la proba scrisă şi interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise  şi a interviului, sub sancţiunea decăderii din acest drept.
În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor va verifica îndeplinirea de către candidatul contestatar a condiţiilor pentru participare la concurs în termen de maximum o zi lucrătoare de la expirarea termenului de depunere a contestaţiilor.

  
În situaţia contestaţiilor formulate faţă de rezultatul probei scrise sau a interviului comisia de soluţionare a contestaţiilor va analiza lucrarea scrisă sau consemnarea răspunsurilor la interviu doar pentru candidatul contestatar în termen de maximum o zi lucrătoare de la expirarea termenului de depunere a contestaţiilor.
Comunicarea rezultatelor la contestaţiile depuse se face prin afişare la sediul  Uat Comuna Tulca – județul Bihor precum şi pe pagina de internet a autorităţii publice organizatoare a concursului,  imediat după soluţionarea contestaţiilor.

    
Rezultatele finale se afişează la sediul unității administrativ teritoriale Comuna Tulca – județul Bihor, precum şi pe pagina de internet a autorităţii publice, în termen de maximum o zi lucrătoare de la expirarea termenului de depunere a contestaţiilor, prin specificarea punctajului final al fiecărui candidat şi a menţiunii «admis» sau «respins».

Informaţii suplimentare se pot obține la sediul uat Comuna Tulca – județul Bihor, loc. Tulca nr. 231, telefon 0259.314.894.

         PRIMARUL COMUNEI TULCA
   Daniel AVRĂMUȚ

